Joseph Durbuy - Wikipedia

# Joseph Durbuy

### Èn årtike di Wikipedia.

(diviè 1950)

Joseph Durby (e walon : Djôzef Derbu), c' est on scrijheu e walon k' a skepyî a Vå-Borset e 1882. et k' a morou e 1963.

I fourit onk des pus rlomés scrijheus d' pîces di teyåte e walon dins l' eter-deus-gueres.

Il a scrît des arimeas, avou, mins ki n' ont nén parexhou di s' vicant. Et on roman "Li ci k' esteut d' trop" (1950).

E 1925, li veye di Hu amonta li pris Joseph Durbuy e si oneur.

C' est lu k' a-st enondé li soce "Li Coirneu" di Hu e 1946.

Il est rprins dins l' grosse antolodjeye da Piron et dins l' antolodjeye Fleurs diyalectåles.

I dmora lontins å 104, pavêye di Wareme, a Hu, la k' on-z a pindou ene grande plake, diviè 1995.

E 2004, li soce "li Coirneu" vuda on live avou ses arimeas nén eplaidîs et sacwants bokets d' prôze.

Di s' mestî, il esteut martchand d' vatches, mins il aveut fwait ses scoles d' agronome. Il a co fwait toplin des ôtes mestîs.

## [candjî] Pîces di teyåte da Djôzef Derbu

- L' Amerikin (1905)
- Come i s' î fåt prinde (1908)
- Wice pasrè-t ele ? (1908)
- Pî d' poye (1910)
- Handeles (1912)
- Ki fåt i fé ? (1913)
- Les rampioûles (1920)
- Li ståve (1925)
- Bouyote (1926)
- Li fosfate (1928)
- Mi (1930)
- Les ragonasses (1931)
- Li påpåd (1932)
- Fabrike al croye (1938)
- Ene ehale (1947)
- Moxhete (1950)

Prin del pådje «http://wa.wikipedia.org../../../j/o/s/Joseph_Durbuy_cc65.html»

Categoreyes: Sicrijheus e walon | Teyåte e walon

##### Views

- Årtike
- Copene
- Modêye d' asteure

##### Cweri